b'\n_START_ARTICLE_\nSeverska dinastija\n_START_PARAGRAPH_\nSeverska dinastija ali Severi, rimska cesarska dinastija, ki je vladala od leta  193 do 235 na\xc5\xa1ega \xc5\xa1tetja._NEWLINE_Zmeda okrog prestola, v kateri so pretorijci prodajali cesarski polo\xc5\xbeaj tistim, ki so jim ve\xc4\x8d ponujali, se je po krvavi dr\xc5\xbeavljanski vojni kon\xc4\x8dala z zmago guvernerja Panonije, surovega in neuni\xc4\x8dljivega Septimija Severa (193 \xe2\x80\x93 211) iz severne Afrike. Okretni cesar se je obdal z modrimi svetovalci. Zasledoval ga je senat, ki ga ni podrl, on pa se je zana\xc5\xa1al na vojake, ki jih je vezal nase z denarnimi nagradami in mo\xc5\xbenostmi napredovanja na visoke polo\xc5\xbeaje. Njegova dinasti\xc4\x8dna politika je pripeljala na prestol njegova sinova Karakala in Geta. Karakala se je posku\xc5\xa1al priljubiti Rimu z graditvijo kopali\xc5\xa1\xc4\x8d, a so ga zaradi njegove strahovlade umorili. Z zakonom Constitutio Antoniniana je leta 212 vsem svobodno rojenim prebivalcem v dr\xc5\xbeavi podelil rimsko dr\xc5\xbeavljanstvo. Nasledil ga je Elagabal (218 \xe2\x80\x93 222), sve\xc4\x8denik sirijskega boga sonca. Severa Aleksandra (222 \xe2\x80\x93 235) so umorili vojaki, ko se je pri\xc5\xa1el na limes pogajat z Alemani.'